b"\n_START_ARTICLE_\nAllan Kardec\n_START_SECTION_\nLiv og virke\n_START_PARAGRAPH_\nHan studerte ved Yverdun i Sveits under Johann Heinrich Pestalozzi, og ble senere dennes medarbeider. Han engasjerte seg for et nytt undervisningssystem som ut\xc3\xb8vde stor innflytelse p\xc3\xa5 undervisningsreformen i Frankrike og Tyskland. Han var en ansett spr\xc3\xa5kforsker og talte foruten morsm\xc3\xa5let ogs\xc3\xa5 tysk, engelsk, italiensk, spansk og nederlandsk. Han oversatt til tyska utdra fra franske klassiske forfatter, spesielt de som var skrevet av F\xc3\xa9nelon (Fran\xc3\xa7ois de Salignat de la Mothe)._NEWLINE_I 1826 \xc3\xa5pnet han i Paris sammen med sin hustru Am\xc3\xa9lie Gabrielle Boudet et etablissement lignende det i Yverdun. Som l\xc3\xa6rer utga han 22 undervisningsb\xc3\xb8ker om grammatikk, matematikk og om pedagogiske teorier og metoder. Hamoversatte ogs\xc3\xa5 engelske og tyske arbeider. Han gav hjemme hos seg gratiskurser i kjemi, fysikk, astronomi og sammenlignende anatomi._NEWLINE_Rival var medlem i atskillige vitenskapelige selskap, s\xc3\xa6rlik kan nevnes Vitenskapsakademiet og Arras' kongelige akademi._NEWLINE_Ved siden av den spiritismen som fra 1848 ble utviklet av Margaret Fox og Kate Fox i Hydesville New York, er Kardacs modell den andre som vant utbredelse. Det er flere likhetstrekk mellom de to, men \xc2\xabet avgj\xc3\xb8rende skille er at Kardecs spiritisme inneholdt forestillinger om reinkarnasjon og karma\xc2\xbb. Det var Kardec som introduserte begrepet spiritisme. Han tok sitt nye navn Kardec etter at han hadde f\xc3\xa5tt meddelt at det hadde v\xc3\xa6rt hans navn i et tidligere liv._NEWLINE_I alt skrev han fem b\xc3\xb8ker. Utdrag fra hans hovedverk \xc3\x85ndenes bok er utgitt i antologien New Age, 2007. Boken inneholder referat fra \xc3\xa5ndekommunikasjon gjennom ulike medier."